**OŠ STJEPANA IVIČEVIĆA MAKARSKA**

**Ante Starčevića 14**

**Makarska, 20.03.2025.**

**OBRAZLOŽENJE UZ GODIŠNJI IZVJEŠTAJ O IZVRŠENJU FINANCIJSKOG PLANA OŠ STJEPANA IVIČEVIĆA ZA 2024. GODINU**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-86. Zakona o proračunu (Narodne nov., br. 144/2021.). Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna
2. Posebni dio proračuna
3. Obrazloženje ostvarenja prihoda i primitaka te realizacija rashoda i izdataka
4. Posebne izvještaje

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda proračunskog korisnika OŠ Stjepana Ivičevića sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji. U Računu financiranja iskazuju se primici od financijske imovine i zaduživanje te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji kojeg u poslovanju za navedeno razdoblje nije bilo.

1. **OPĆI DIO PRORAČUNA**

**SAŽETAK OPĆEG DIJELA**

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 3.072.045,36 € te realizirani ukupni rashodi i izdaci u iznosu od 3.038.346,49, te je rezultat izvještajnog razdoblja višak prihoda u iznosu od 33.698,87 €. Preneseni rezultat poslovanja (preneseni višak) iz 2024. godine u 2025. godinu iznosi 10.197,28 €. Usporedbom tekućih podatka s podacima za isto razdoblje prošle proračunske godine vidljivi su ostvareni veći prihodi poslovanja i veći rashodi poslovanja. Razlog tome je između ostalog povećanje prihoda i rashoda za plaće i naknade.

**RAČUN PRIHODA I RASHODA I RAČUN FINANCIRANJA**

Ukupni prihodi i rashodi izvještajnog razdoblja navedeni su u A. Računu prihoda i rashoda, dok za Račun financiranja nema nikakvih podataka s obzirom da škola nije imala nikakve poslovne promjene za izvještajno razdoblje. Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji. Podaci navedeni u Općem dijelu proračuna Škole su zbirni (obuhvaćaju sve prihode i rashode Škole). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna te će biti također obrazloženi.

1. **POSEBNI DIO PRORAČUNA**

U posebnom dijelu proračuna rashodi i izdaci se prikazuju detaljnije. Sukladno Pravilniku sastavlja se:

* Izvještaj po organizacijskoj klasifikaciji (rashodi i izdaci prikazani po razdjelima i glavama unutar razdjela)
* Izvještaj po programskoj klasifikaciji (rashodi i izdaci prikazani su unutar razdjela i glava proračuna po programima, aktivnostima i računima računskog plana do propisane četvrte razine).

1. **OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

Prihodi i primici:

Ukupni prihodi proračuna (skupina 6) ostvareni su u izvještajnom razdoblju u iznosu od 3.072.045,36 € što je za 33,75 % više u odnosu na ostvarene prihoda za prošlogodišnje izvještajno razdoblje, i čini 101,74 % ostvarenja od godišnjeg plana. Prihodi od pomoći (skupina 63) ostvareni su 120,03 % u odnosu na godišnji financijski plan prihoda i primitaka i rashoda i izdataka. U ovu skupinu konta spadaju prihodi koje je škola ostvarila iz proračuna koji joj nije nadležan (skupina 636), a koje se odnose na plaće, materijalna prava zaposlenika, isplate po sudskim tužbama, refundacije troškova prijevoza za zaposlenika od Nacionalnog centra za vanjsko vrednovanje obrazovanja, tekuće potpore te stručni aktivi. Prihodi od imovine (skupina 64) veći su u odnosu na planirano, (radi se o manjim iznosima), a odnose se na prihode od financijske imovine (641 podskupina) koji obuhvaćaju prihode od kamata na depozite po viđenju. Škola posjeduje jedan račun za poslovanje. Prihodi od prodaje proizvoda i robe te pruženih usluga koje škola ostvaruje od roditelja djece u produženom boravku za financiranje toplog obroka i prihodi od donacija (skupina 66). Ostvarenje ovih prihoda je prema proteklom razdoblju veće za 115,78 % , a u odnosu na godišnji plan veće za 41,92%. Prihodi od donacija (663 podskupina) kao sastavni dio skupine konta 66- odnose se na prihode od donacija od CARNET – a te plaća za dva asistenta kojega financira udruga Sunce. Ostvarenje ovih prihoda je prema proteklom razdoblju veće za 1032,32 %. Prihodi iz nadležnog proračuna (skupina 671) odnose se na prihode koje škola ostvaruje iz proračuna osnivača odnosno Grada Makarske, to su prihodi podskupine 671, a odnose se na opće prihode i primitke i na decentralizirana sredstva. Ostvarenje ovih prihoda je prema proteklom razdoblju veće za 107,16%, a u odnosu na godišnji plan 9,39%. Ovi prihodi sadrže prihode decentraliziranih funkcija za materijalne troškove, troškove prijevoza, energenata te investicijskog održavanja. Opće prihode i primitke ostvaruje za plaće i naknade osobnim asistentima, županijska natjecanja, za plaće za produženi boravak i dodatne jezike, te ostale naknade i nagrade. Ukupni rashodi i izdaci izvještajnog razdoblja izvršeni su u iznosu od 3.038.346,49 € što čini 99,33% od planiranog, odnosno 32,23% su veći u odnosu na proteklo promatrano razdoblje. Sukladno zakonskoj regulativi, podaci u OPĆEM DIJELU proračuna sadrže zbirni pregled svih rashoda navedenih u Posebnom dijelu gdje će se oni detaljnije promatrati.

POSEBNI DIO PRORAČUNA sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna.

U nastavku se daje obrazloženje realizacije rashoda i izdataka po navedenim proračunskim klasifikacijama i aktivnostima. U posebnom dijelu, za razliku od općeg dijela proračuna, ne prikazuju se usporedni podaci izvještajnog razdoblja prethodne godine.

**OSNOVNOŠKOLSKO DO NIVOA MINIMALNOG STANDARDA**

Decentralizirana sredstva - Izvor 4.3.

Postotak realizacije ukupnih rashoda u odnosu na tekući plan je 98,86%. Škola prima decentralizirana sredstva za materijalne troškove, investicijsko održavanje i troškove energije u mjesečnim anuitetima. Postotak realizacije rashoda za nabavu dugotrajne imovine iz decentraliziranih sredstava u odnosu na tekući plan je 104,89%.

Pomoći za proračunske korisnike - Izvor 5.4.

Sadrži sve rashode poslovanja koji se financiranju iz državnog proračuna, a odnose se na plaće za zaposlenike za redovan rad, prekovremeni rad, plaće za posebne uvjete rada, ostale rashode za zaposlene (božićnica, regres, jubilarne nagrade), pomoći za bolovanje, pomoć za novorođenče te pripadajući doprinosi koje plaća poslodavac.

311-izdaci za plaće u visini od 1.887.970,01 €, realizirani su u odnosu na tekući plan 99,29%. Ovi izdaci se odnose na plaće za redovni i prekovremeni rad.

312-Ostali rashodi za zaposlene-63800,00 € odnose se na isplate uskrsnice, regresa, dara djeci, božićnica i ostalih prava iz Kolektivnih ugovora te su realizirani 91,14% od tekućeg plana.

313-Doprinosi na plaće u visini od 308.678,49 €, realizirani su 90,67% u odnosu na plan.

321-Naknade troškova zaposlenima 22.157,48 - odnosi se na trošak prijevoza i naknade za ispravljanje ispita na državnoj maturi te su realizirani 71,02% od plana.

**OSNOVNOŠKOLSKO IZNAD NIVOA MINIMALNOG STANDARDA**

Opći prihodi i primici - Izvor 1.1.

Rashode iz izvora 1.1. dijelimo na:

* Rashode za plaće za produženi boravak, jezike te građanski odgoj
  + 311-izdaci za plaće u visini od 111.240,14 €, realizirani su u odnosu na tekući plan 102,06%. Ovi izdaci se odnose na plaće za redovni i prekovremeni rad.
  + 312-Ostali rashodi za zaposlene - 2.000,00 € odnose se na isplate jubilarnih nagrada, prava iz Kolektivnih ugovora, regresa za godišnji odmor, te su realizirani 47,62% od tekućeg plana.
  + 313-Doprinosi na plaće u visini od 15.568,67 €, realizirani su 87,30% u odnosu na plan.
* Besplatni radni materijali za sve učenike u visini od 76.458,21 € što je 93,77% od plana.
* Školski namještaj u iznosu 13.271,50 €, što iznosi 99,99 % planiranog

Vlastiti prihodi - Izvor 3.2.

Postotak realizacije ukupnih rashoda u odnosu na tekući plan je 99,74%. Vlastit rashodi se odnose na financiranje toplog obroka i jedne marende u produženom boravku, kao i na prihode i rashode od kamata, učenika za osiguranje, od učenika za ostale aktivnosti.

Donacije za proračunske korisnike – Izvor 6.4.

Od školske godine 2024/2025 Udruga sunce financira dva asistenta kroz svoj projekt ta nam doznačuje sredstva kao donaciju za plaću asistenta. Sredstva su ostvarene u ukupnom iznosu od 5.655,00 € - neto plaće, 400,00 € ostali rashodi za zaposlene, 933,09 € doprinosi na plaće. Također smo primili donaciju CARNETA u naravi (poklonjeni su nam već ugrađeni uređaji), u iznosu od 35.003,68 €

Pomoći za proračunske korisnike - Izvor 5.4.

Besplatni udžbenici za sve učenike koje financira ministarstvo realizirani su u iznosu od 36.802,75 € što je 92,01% od planiranoga.

S OSMJEHOM U ŠKOLU - POMOĆNICI U NASTAVI

Postotak realizacije ukupnih rashoda u odnosu na tekući plan je 92,55%. Projekt pomoćnika u nastavi financira se iz tri izvora i to:

* Opći prihodi i primici - Izvor 1.1.
* Pomoći EU – Izvor 5.1.
* Ostale pomoći – Izvor 5.2.

Projekt "školska shema"

Pomoći EU – Izvor 5.1.

Projekt školske sheme se prestao provodite u 2023 godini u 6 mjesecu, sredstva u iznosu od 3.576,25 su dug prema školi koji se uplatio u 2024. godini.

Program sufinanciranja prehrane učenika osnovnih škola – Izvor 5.4.

Postotak realizacije ukupnih rashoda u odnosu na tekući plan je 95,86%. Prehranu financira ministarstvo za sve učenike u iznosu od 1,33 eura po učeniku po marendi.

Voditelj računovodstva:

Miro Mucić

Ravnateljica:

Marica Gržić